Diari Oficial de la Generalitat Valenciana


Sumari del DOGV 2620, del 07-11-1995 (1995/836666)

DECRET 330/1995, de 30 d'octubre, del Govern Valencià, pel qual s'aprova l'adscripció del centre privat Facultat d'Estudis de l'Empresa, de l'Institut Social Empresarial (ISE), a la Universitat Politècnica de Valencia.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/10/30/330/dof/vci/html**

### Dades del document

Número de DOGV
:   2620

Data del DOGV
:   07-11-1995

Secció del DOGV
:   DISPOSICIONS GENERALS

Número del document
:   1995/836666


Data del document
:   30-10-1995

Organisme emissor
:   Conselleria de Cultura, Educació i Ciència

Tipus de document
:   Decret

DECRET 330/1995, de 30 d'octubre, del Govern Valencià, pel qual s'aprova l'adscripció del centre privat Facultat d'Estudis de l'Empresa, de l'Institut Social Empresarial (ISE), a la Universitat Politècnica de Valencia.   
La Universitat Politècnica de Valencia ha tramés l'expedient pel qual sol·licita que li siga adscrit el centre privat Facultat d'Estudis de l'Empresa de l'Institut Social Empresarial.  
La proposta ha estat formulada pel Consell Social de la Universitat Politècnica de Valencia, i ha rebut l'informe favorable del Consell d'Universitats. Així mateix, ha conegut la proposta d'adscripció el Consell Interuniversitari de la Comunitat Valenciana.  
D'acord amb els articles 58 de la Llei Orgànica 11/1983, de 25 d'agost, de Reforma Universitària, i 16 del Reial Decret 557/1991, de 12 d'abril, a proposta del conseller de Cultura, Educació i Ciència, i amb la deliberació prèvia del Govern València, en la reunió del dia 30 d'octubre de 1995,  
DECRETE  
Article primer  
S'aprova l'adscripció a la Universitat Politècnica de Valencia del centre privat Facultat d'Estudis de l'Empresa, de l'Institut Social Empresarial, el qual impartirà els ensenyaments conduents a l'obtenció del títol oficial de llicenciat en Administració i Direcció d'Empreses.  
Article segon  
El centre adscrit es regirà per les normes a què fa referència l'article 6 de la Llei Orgànica 11/1983, de 25 d'agost, de Reforma Universitària, pel conveni d'adscripció i per les seues pròpies normes d'organització i funcionament, que s'atendran a allò que s'assenyala en la lletra a) de l'article 11 del Reial Decret 557/1991, de 12 d'abril.  
Article tercer  
La posada en funcionament del centre privat adscrit a què es refereix aquest decret serà autoritzada pel conseller de Cultura, Educació i Ciència, prèvia comprovació que s'han complert els compromisos adquirits per l'entitat titular i han estat homologats pel govern els títols oficials que expedirà el centre, d'acord amb allò que preveu l'article 58.4 de la Llei Orgànica 11/1983, de 25 d'agost, de Reforma Universitària.  
DISPOSICIONS FINALS  
Primera  
S'autoritza el conseller de Cultura, Educació i Ciència perquè dicte les disposicions necessàries per al compliment i execució del que disposa aquest decret.  
Segona  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
València, 30 d'octubre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Cultura, Educació i Ciència,  
FERNANDO VILLALONGA CAMPO


Còpia Permalink ELI